ისაბელ კასტილიელი (არაგონის დედოფალი)

ისაბელ კასტილიელი , დ. 1283, ტორო, ლეონის სამეფო — გ. 24 ივლისი, 1328, , ბრეტანიის საჰერცოგო) — ბურგუნდიის სამეფოს კასტილიელი პრინცესა, კასტილიისა და ლეონის მეფის სანჩო -ის ქალიშვილი. პირველ ქორწინებაში არაგონის, ვალენსიისა და სიცილიის დედოფალი, ბარსელონას გრაფინია, ხოლო მეორე ქორწინებაში — ბრეტანის ჰერცოგინია და ლიმოჟის ვიკონტესა.

ბიოგრაფია
წარმომავლობა
ინფანტა დონა ისაბელა კასტილიელი დაიბადა 1283 წელს ქალაქ ტოროში. ის იყო კასტილიისა და ლეონის მეფის სანჩო მამაცის და დედოფალ მარია დე მოლინას, სენიორა დე მოლინას უფროსი ქალიშვილი. ორივე მშობელი ბურგუნდიელთა დინასტიის წარმომადგენლები იყო. მამის მხრიდან, ინფანტა ალფონსო ბრძენის, კასტილიისა და ლეონის მეფის, და ვიოლანტეს, არაგონის ინფანტას შვილიშვილი იყო. დედის მხრიდან ის იყო ალფონსოს , ლეონისა და კასტილიის ინფანტე, სენიორა დე მოლინა და სენიორა მაიორ დე მენეზესის შვილიშვილი. ისაბელა კასტილიელი იყო სამი მეფის შვილთაშვილი: ფერნანდო წმინდანი, კასტილიის მეფე, ჯეიმზ დამპყრობელი, არაგონის მეფე და ალფონსო მოკლეწვერა, ლეონის მეფე. უფრო მეტიც, მისი ერთ-ერთი დიდი ბაბუა მეორე ბაბუის მამა იყო, ანუ ის იყო ერთდროულად ბაბუაც და დიდი ბაბუაც.

დაბადებიდან მალევე, იგი დაინიშნა თავის ბიძაშვილზე, ალფონსო დე ლა სერდაზე (1270-1327) — ფერნანდო დე ლა სერდას, მეტსახელად „დე ლა სერდა“ და კასტილიისა და ლეონის ინფანტეს ბლანკა ფრანგის ვაჟზე. იზაბელას საქმრო იყო კასტილიის სამეფოს ტახტის პრეტენდენტი და მოახლოებულ ქორწილს უნდა დაესრულებინა ბრძოლა დინასტიის ორ შტოს შორის, მაგრამ ეს არ მოხდა. 1290 წელს ალფონსო დე ლა სერდა დაქორწინდა მატილდა დე ბრიენზე, ჟან დე ბრიენის, გრაფ დ'ევისა და ბეატრიჩე დე შატილონის ქალიშვილზე.

პირველი ქორწინება
1291 წლის 1 დეკემბერს (ან 1293 წელს) კასტილიელი ინფანტა დონა იზაბელა დაქორწინდა ბარსელონას სახლის მეფე ხაიმე სამართლიანზე (1267-1327) — მეფე პედრო დიდისა და სიცილიის დედოფალ კონსტანცას მეორე ვაჟზე. ამ ქორწინებაში იზაბელამ მიიღო სიცილიის დედოფლის, არაგონის, ვალენსიისა და ბარსელონას გრაფინიას ტიტულები. პატარძლის მცირე ასაკის გათვალისწინებით, ქორწინების დასრულება გადაიდო მის სრულწლოვანებამდე.

1295 წლის 25 აპრილს მეფე სანჩო გარდაიცვალა და ქვეყანაში დაიწყო ბრძოლა სამეფო ტახტის პრეტენდენტებს შორის. იზაბელას მამის გარდაცვალების შემდეგ ქმარმა უარი თქვა ქორწინების დასრულებაზე. ჯეიმზ -ის თხოვნით, 1295 წლის აგვისტოში, პაპმა ბონიფაციუს -მ გააუქმა მისი ქორწინება, მიზეზად მეუღლეებს შორის ახლო ურთიერთობა დაასახელა, რომლებიც ერთმანეთისთვის ბიძაშვილები იყვნენ. იმავე წელს ჯეიმზ დაქორწინდა ანჟუ-სიცილიას სახლის ანჟუის ბლანშ, ნეაპოლის მეფის კარლ -ისა და მარია უნგრელის ქალიშვილზე.

მეორე ქორწინება
1310 წლის 21 ივნისს რომის პაპმა კლემენტ -მ ახლო ნათესაობის არარსებობის გამო დაუშვა ინფანტა დონა იზაბელა კასტილიელის და ჟან -ის ქორწინება. იგი იყო ბრეტანის ჰერცოგის არტურ -ის და მარია ლიმოჟის ვაჟი. იმავე წელს ბურგოსში საქორწინო ცერემონია გაიმართა. ორივე მეუღლისთვის ეს მეორე ქორწინება იყო. პირველ ქორწინებაში მეფის მემკვიდრე იმყოფებოდა იზაბელა ფრანგთან (1292-1309) ვალუას სახლიდან — ჩარლზის, გრაფი ვალუას და მარგარეტ ანჟუელის ქალიშვილზე.

1312 წლის 27 აგვისტოს იზაბელას ქმარი ბრეტანის ჰერცოგი გახდა ჟან კეთილის სახელით. გათხოვების შემდეგ მან მიიღო ბრეტანიის ჰერცოგინიასა და ლიმოჟის ვიკონტესას ტიტულები. ბოლო ტიტულს ატარებდა 1312–1314 და 1317–1328 წლებში. მას ქორწინებაში ჟან -სთან შვილი არ შესძენია. მეორე ცოლის გარდაცვალების შემდეგ ჰერცოგი მესამედ დაქორწინდა ჟანა სავოიელზე (1310-1344) ედუარდ -ის და ბლანკა ბურგუნდიელის ქალიშვილზე. მაგრამ ამ ქორწინებაში, როგორც ორ წინა ქორწინებაში, მას შთამომავლობა არ ჰყოლია.